### Resume

Vejle Kommune ønsker at styrke udviklingen i Give, herunder detailhandelen og bosætningen i [adresse].

Forvaltningen har udarbejdet en lokalplan, som følger op på byvisionen for Give, der har fokus på at bruge bymiljøet til at skabe værdi for erhvervslivet, familielivet og handelslivet.

Lokalplanen koncentrerer butikslivet i handelsgaderne [adresse], [adresse] og på [adresse]. Derudover indeholder lokalplanen bestemmelser for nybyggeri, der skal sikre, at bymiljøet i [adresse] styrkes arkitektonisk.

### Sagsfremstilling

![](data:image/png;base64...)

Figur 1: Kort over lokalplanområdet

Planens historik

Teknisk Udvalg besluttede på mødet 14. januar 2020, pkt. nr. 11, at igangsætte udarbejdelse af lokalplan nr. 1310.

I 1985 vedtog Give Byråd en lokalplan for [adresse], der udpeger handelsgaderne [adresse], [adresse] og Torvet til kun at kunne have kunderelaterede funktioner i stueetagen. Derudover giver lokalplanen mulighed for butikker og kunderelaterede funktioner i de øvrige gader indenfor lokalplanen.

Pga. strukturene i forhold til handel og indkøb opleves der efterhånden flere udfordringer i at fastholde butikker i stueetagen i alle dele af de gader, hvor lokalplan nr. 26 giver mulighed for butikker i stueetagen. Muligheden for at etablere butikker udenfor handelsgaderne kan med tiden risikere at skabe flere huller imellem butikkerne herfra og hen til handelsgaderne. Herved risikerer det samlede handelsliv at blive svækket, da synergieffekten mellem butikkerne kan svækkes.

Vejle Kommune fik i 2018 udarbejdet en detailhandelsanalyse for bl.a. [adresse].

I detailhandelsanalysen for Give vurderes det, at [adresse] har et relativt bredt udbud af både dagligvarer og udvalgsvarer, byens størrelse og konkurrencesituationen, herunder e-handel, taget i betragtning.

Detailhandelsanalysen foreslår, at der i Give i fremtiden arbejdes på at styrke koncentrationen af butikker og funktioner i bymidten på [adresse], og i [adresse] og [adresse], idet en mere spredt placering af butikker og servicefunktioner i hele bymidten kan svække det samlede udbud.

Vejle Kommune har i 2019 udarbejdet en byvision for Give i samarbejde med byens borgere og handelsliv.

Byvisionen for Give skal styrke udviklingen og sammenhængen i byen og øge muligheden for at borgere, erhvervsliv og Vejle Kommune arbejder i samme retning. Der har været et ønske om at opdatere planlægningen for midtbyen ved at udarbejde en ny lokalplan der er tilpasset de ønsker og behov, der er for udvikling af midtbyen.

Der er i udarbejdelsen af lokalplanen taget udgangspunkt i forvaltningens daglige arbejde med ønsker om udvikling i [adresse] og i visionen om at bruge bymiljøet til at skabe værdi for erhvervslivet, familielivet og handelslivet. Derudover er der taget udgangspunkt i bestemmelserne i lokalplan nr. 26, der omhandler placering af bebyggelse, højder og tagformer, for at videreføre lokalplanens hensigt med at styrke oplevelsen af den tætte bymidte.

Lokalplanens indhold

Lokalplanen har til formål at sikre et planmæssigt grundlag for, at der kan ske en udvidelse af byggemulighederne i bymidten, samtidig med at bymidtefunktioner som butikker mm. fastholdes.

Udbygningsmulighederne skal først og fremmest tilvejebringes gennem en fortætning gennem nybyggeri og ombygning af den eksisterende bebyggelse.

Samtidig skal lokalplanen sikre, at butikker og serviceorienterede erhverv også i fremtiden vil være en del af [adresse] og derved styrke kommunens vestligste handelsby.

Lokalplanens område omfatter den del af [adresse], der rummer byens centerområde. [adresse] fremtræder som en velfungerende handelsby, hvor bymidten indtil videre har formået at fastholde butikker langs byens vigtigste handelsgader. Samtidig er der en stigende efterspørgsel efter boliger tæt ved midtbyens funktioner. For at tiltrække flere borgere og erhvervsliv til byen er blandt andet en attraktiv bymidte og gode indkøbsmuligheder væsentlige. En fortætning af bymidten er med til at sikre et godt byliv i bymidten og en stabil kundestrøm til byens butikker.

Butikker

Lokalplanen fastlægger, at stueetagerne i [adresse], [adresse] og en stor del af [adresse] skal anvendes til butikker eller andre kunderelaterede erhverv. Muligheden for at etablere butikker koncentereres i disse gader. For at imødegå udviklingen i butikslivet åbnes der op for muligheden for at etablere boliger i stueetagen i den østligste del af [adresse]. Herved får ejerne mulighed for at omdanne dem til boliger, hvis det en dag bliver for svært at leje stueetagerne ud til butikker.

Det er en balancegang i, hvor man kan trække stregen mellem butikker og boliger. Når en stueetage først er omdannet til bolig, er det ikke realistisk at tro, at den igen kan blive omdannet til en butik. Hvis man giver mulighed for boliger på en længere strækning af handelsgaderne vil det på sigt skabe huller mellem butikkerne. Herved risikerer man at udvande midtbyen, hvilket kan gå ud over de butikker, der ligger i udkanten af handelsgaden.

I øvrige gader kan stueetagerne anvendes til boliger og andre servicerelaterede erhverv end butikker. Eksisterende butikker er fortsat lovlige, og lokalerne kan fortsætte som butikker ved ejerskifte. Ændres der anvendelse, skal denne anvendelse overholde lokalplanens anvendelsesbestemmelser.

Nybyggeri

Lokalplanen fastlægger bestemmelser omkring højde af nybyggeri, samt udformning.

I delområder der omfatter handelsgaderne, og er placeret nær kirken fastholder lokalplanen bestemmelserne fra lokalplan nr. 26 om, at byggeri maksimalt må opføres i 2½ etage, dvs. udført med sadeltag, hvor tagetagen kan udnyttes.

Lokalplanen fastlægger et delområde nær jernbanen, hvor nyt byggeri kan bygges i op til 3 etager med fladt tag, eller 3½ etage, dvs. udført med sadeltag, hvor tagetagen kan udnyttes.

Arkitektur

For at styrke bymiljøet og arkitekturen i [adresse] omfatter lokalplanen også en præcisering af de bebyggelsesregulerende bestemmelser for istandsættelser og nybyggeri. Bestemmelserne er fastlagt på baggrund af erfaringer fra f.eks. [adresse].

Miljøvurdering

Forslag til lokalplan nr. 1310 er screenet jævnfør miljøvurderingsloven. På baggrund af screeningen er det forvaltningens vurdering, at planen ikke vil medføre væsentlig påvirkning af miljøet, og der udarbejdes derfor ikke en miljøvurdering.

Høringsperiode

Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på 4 uger, dog 2 uger for mindre lokalplaner, og 8 uger for lokalplaner med tillæg der har været i fordebat.

Høringsperioden for lokalplanen fastsættes til 8 uger, da lokalplanen er af en karakter, der vurderes at have særlig interesse for offentligheden.

Borgermøde

Der afholdes borgermøde i forbindelse med høringsperioden.

Overtagelsespligt/Frafaldserklæring

Lokalplanområdet er privatejet og i byzone, og en frafaldserklæring er derfor ikke nødvendig.

### Klima og resiliensvurdering

Nyt byggeri og anlægsarbejde vil altid øge udledningen af CO2.

Lokalplanen giver mulighed for etablering af nye boliger i [adresse] ved at udnytte eksisterende bygninger og bebyggede arealer, således at byen og dens eksisterende faciliteter også i fremtiden kan udvikle sig til en levende by med bolig- og handelsmuligheder.

Dette medvirker til at reducere lokalplanens forventede klimaaftryk.

### Sagens videre forløb

Sagen skal behandles af Økonomiudvalget og byrådet.

### Teknik- og Miljødirektøren indstiller,

|  |  |
| --- | --- |
| at | udvalget anbefaler over for byrådet, at forslag til lokalplan nr. 1310 vedtages og offentliggøres i 8 uger, samt |
| at | der afholdes borgermøde i forbindelse med offentligheds-perioden. |

### Beslutning

Anbefalet.